Diari Oficial de la Generalitat Valenciana


Sumari del DOGV 3525, del 25-06-1999 (1999/4777)

ORDRE de 4 de maig de 1999, de la Conselleria de Cultura, Educació i Ciència, per la qual s'autoritza al centre Jesús Maria d'Alacant per a impartir provisionalment el Curs d'Orientació Universitària fins a la seua extinció.
--------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3525

Data del DOGV
:   25-06-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1999/4777


Data del document
:   04-05-1999

Organisme emissor
:   Conselleria de Cultura, Educació i Ciència

Tipus de document
:   Ordre

Descriptors 

:   * Alacant
    * ensenyament privat

ORDRE de 4 de maig de 1999, de la Conselleria de Cultura, Educació i Ciència, per la qual s'autoritza al centre Jesús Maria d'Alacant per a impartir provisionalment el Curs d'Orientació Universitària fins a la seua extinció. [1999/4777]
  
L'expedient l'ha iniciat la persona representant de la titularitat del centre docent privat Jesús Maria d'Alacant, en sol·licitud d'autorització per a impartir provisionalment el Curs d'Orientació Universitària fins a la seua extinció, segons el calendari vigent d'implantació de la LOGSE.
  
Vist que el centre té autorització per a impartir el Batxillerat de la nova ordenació educativa a través de l'Ordre de 20 de març de 1996 (DOGV de 14.05.96).
  
Atès que la disposició transitòria primera del Reial Decret 1004/91, permet l'autorització provisional dels ensenyaments no extingits de l'anterior ordenació educativa, condicionada en tot cas a l'autorització dels nous ensenyaments, i que el Curs d'Orientació Universitària es correspon al segon curs de Batxillerat per al qual el centre té autorització.
  
Atès l'informe favorable de la Inspecció Educativa i la proposta de la Direcció Territorial de Cultura i Educació d'Alacant.
  
Vists la Llei Orgànica 8/1985, de 3 de juliol, (BOE de 04.07.85), Reguladora del Dret a l'Educació; la Llei Orgànica 1/1990, de 3 d'octubre, (BOE de 04.10.90), d'Ordenació General del Sistema Educatiu; el Reial Decret 173/1998, de 16 de febrer, pel qual es modifica i completa el Reial Decret 986/1991, de 14 de juny (BOE de 25.06.91), pel qual s'aprova el calendari d'aplicació de la nova ordenació del sistema educatiu, el Reial Decret 1.004/1991, de 14 de juny (BOE de 26.06.91), pel qual s'establixen els requisits mínims dels centres que impartixen ensenyaments de règim general no universitaris, i el Reial Decret 332/1992, de 3 d'abril (BOE de 09.04.92) sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983 de 30 de desembre de Govern Valencià,
  
ORDENE
  
Primer
  
Autoritzar la impartició provisional del Curs d'Orientació Universitària, fins a la seua extinció segons el calendari vigent d'aplicació de la nova ordenació educativa, al centre privat Jesús Maria d'Alacant, codi 91215682
  
Segon
  
Durant el període transitori que resta fins a la implantació completa del Batxillerat, el centre no podrà tindre en funcionament un nombre superior a les 8 unitats autoritzades en aquella etapa entre el conjunt dels ensenyaments de BUP/COU i Batxillerat.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement a allò establit en els articles 107, 116 i 117 de la Llei de Règim Jurídic de les Adminstracions Públiques i del Procediemnt Adminsitratiu Comú, i 10, 14 i 16 de la Llei Reguladora de la Jurisdicció Contencios Administrativa, contra el present acte, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant l'Hble Sr. conseller de Cultura Educació i Ciència en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 4 de maig de 1999
  
El conseller de Cultura, Educació i Ciència
  
MANUEL TARANCÓN FANDOS